Benjamin Kofi Asamoah

Benjamin Kofi Asamoah (30 Maris 1917 - 1992) ɗan siyasar ƙasar Ghana ne a jamhuriya ta farko. Ya kasance ɗan majalisa mai wakiltar mazaɓar Abetifi daga shekarun 1965 zuwa 1966.  Kafin shiga majalisar ya kasance Hakimin gundumar Kwahu da kuma sabuwar gundumar Juaben. Ya kuma zama Sakataren Yankin Gabas na Convention People's Party. 

 Rayuwar farko da ilimi 
An haifi Asamoah a ranar 30 ga watan Maris 1917 a Abetifi, wani gari a yankin Gabas. Ya yi karatunsa a Makarantar Sakandare ta Gwamnatin Juaso. 

 Aiki da siyasa 
Asamoah ya fara aikinsa a matsayin direban Winch daga shekarun 1935 zuwa 1940. Ya shiga aikin ‘yan sanda a shekarar 1941 kuma ya yi aiki a matsayin ɗan sanda daga shekarun 1941 zuwa 1946. "Ghana Year Book 1962". Ghana Year Book. Graphic Corporation: 189. 1962. A shekarar 1948 ya zama shugaban farko na reshen Kwahu na United Gold Coast Convention amma ya shiga jam'iyyar Convention People's Party a shekarar 1950.  A ranar 1 ga watan Yulin 1959 aka naɗa shi Hakimin gundumar Kwahu kuma a ranar 1 ga watan Disamba 1960 aka mayar da shi Koforidua a matsayin Hakimin Sabon gundumar Juaben.   A shekarar 1965 aka naɗa shi ɗan majalisa mai wakiltar mazaɓar Abetifi.  Ya yi wannan aiki har zuwa watan Fabrairun 1966 lokacin da aka hambarar da gwamnatin Nkrumah.

 Rayuwa ta sirri da mutuwa 
Ayyukan Asamoah sun haɗa da noma da farauta. "Ghana Year Book 1962". Ghana Year Book. Graphic Corporation: 189. 1962. Ya rasu a shekara ta 1992. 

 Duba kuma 

 Jerin sunayen 'yan majalisar da aka zaba a zaben 'yan majalisar dokokin Ghana na 1965

 Manazarta 

Rukuni:Haifaffun 1917